Interlingue, oorspronklik Occidental, is 'n kunsmatige taal wat deur Balto-Duitse vlootoffisier Edgar de Wahl geskep is en is in 1922 gepubliseer. Die taal neem 'n bemiddelde standpunt tussen die naturalistiese tale (soos Interlingua) en meer skematiese tale (soos Esperanto). Die taal is glo maklik om te verstaan vir mense wat 'n kennis van verskeie Wes-Europese tale het, veral die Romaanse tale. Occidental was populêr in Europa in die 1920's en 1930's en baie Ido-sprekers het dit aangeneem. In 1949 het Occidental 'n nuwe naam gekry, Interlingue. Na die Tweede Wêreldoorlog het dit begin verdwyn. Een rede was die aankoms van die nuwe kunsmatige taal Interlingua in die 1950's. Tans praat nog 'n klein aantal mense Interlingue in die wêreld. Sien gerus Wikipedia se uitgawe in Interlingue Wikimedia Commons het meer media in die kategorie Interlingue. Wikiwoordeboek het 'n inskrywing vir Interlingue. Li Interlingue Occidental